40 गांवों के पहलवानों ने दिखाया दम
लोखंडिया में सेवालाल महाराज के मेले में हुआ आम दंगल, दो हजार लोगों ने देखा
कुश्ती स्पर्धा
भास्कर संवाददाता | डोईफोड़िया
लोखंडिया में सेवालाल महाराज का मेला जारी है। दूसरे दिन शनिवार को यहां कुश्ती स्पर्धा हुई। इसमें 40 गांव के पहलवानों ने दमखम दिखाया। सबसे अधिक देर तक डोईफोड़िया के विनोद पहलवान और सीतापुर के पहलवान के बीच कुश्ती चली। करीब 25 मिनट में विनोद ने सीतापुर के पहलवान को चित किया। दंगल देखने 2 हजार से अधिक ग्रामीण पहुंचे।
सेवालाल महाराज मंदिर के पास लगे मेले में दूसरे दिन भी बड़ी संख्या में श्रद्धालु पहुंचे। सभी ने मंदिर में महाराजरी के दर्शन किए। दोपहर 12 बजे से आम दंगल शुरू हुआ। डोईफोड़िया के राजा पहलवान ने सिरपुर के योगेश पहलवान को हराकर स्टील का डब्बा जीता। नांदुरा के शांताराम पहलवान ने खापरखेड़ा के रूमालसिंह पहलवान को हराकर स्टील का डब्बा जीता। शाहपुर के नरेंद्र पहलवान ने नायर के प्रेम पहलवान को हराया। बुरहानपुर के वाजीद ने खापरखेड़ा के महेश को हराया। इन्हें भी समिति की ओर से पुरस्कार दिए गए। कुश्ती देखने के लिए बुरहानपुर, शाहपुर, खकनार, धाबा, सिरपुर, सिंधखेड़ा, देड़तलाई, तुकईथड़ सहित अन्य गांवों के लोग पहुंचे।
लोखंडिया में कुश्ती के आमदंगल में पहलवानों ने दाव पेंच दिखाए।
hin_Deva hin_Deva mar_Deva bho_Deva hin_Deva hin_Deva hin_Deva